Diari Oficial de la Generalitat Valenciana


Sumari del DOGV 4000, del 16-05-2001 (2001/4346)

RESOLUCIÓ de 7 de maig de 2001, del secretari general de la Presidència de la Generalitat Valenciana, per la qual es creen fitxers automatitzats amb dades de caràcter personal.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2001/05/07/(1)/dof/vci/html**

### Dades del document

Número de DOGV
:   4000

Data del DOGV
:   16-05-2001

Secció del DOGV
:   I. DISPOSICIONS GENERALS

Número del document
:   2001/4346


Data del document
:   07-05-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat
    * administració regional
    * base de dades
    * dades personals
    * legislació

RESOLUCIÓ de 7 de maig de 2001, del secretari general de la Presidència de la Generalitat Valenciana, per la qual es creen fitxers automatitzats amb dades de caràcter personal. [2001/X4346]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix al seu article 2n, que aquesta serà d'aplicació a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'aquestes dades pels sectors públic i privat.
  
Així mateix, la citada llei orgànica disposa al seu article 20 que la creació, modificació o supressió dels fitxers de les administracions públiques només podrà fer-se mitjançant una disposició general publicada al Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, als seus articles 10 i següents, el procediment d'inscripció en aquest últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
La Presidència de la Generalitat Valenciana , per al desenvolupament de la seua activitat, necessita la creació dels fitxers automatitzats relacionats en l'annex.
  
Per tant, segons el que estableix l'article 35 de la Llei 5/1983, de 30 de desembre, de Govern Valencià, i una vegada complerts els tràmits establerts a l'article 12 del Decret 96/1998, de 6 de juliol, del Govern Valencià, resolc:
  
Article 1
  
Aquesta resolució té com a objecte la creació dels fitxers informatitzats que s'indiquen en els annexos, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
Els titulars responsables dels corresponents fitxers adoptaran les mesures tècniques i organitzatives que calguen per a assegurar la confidencialitat, seguretat i integritat de les dades, així com les mesures conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
DISPOSICIÓ Final
  
Aquesta resolució entrarà en vigor l'endemà de la seua publicació al Diari Oficial de la Generalitat Valenciana.
  
València, 7 de maig de 2001.- El secretari general: Vicente Gomis Cerdán.
  
ANNEX
  
Centre directiu
  
Base de dades d'expedients del Gabinet Jurídic de la Generalitat Valenciana
  
a. Finalitat del fitxer i els seus usos previstos
  
Registre informàtic per a la gestió d'expedients relatius a informes jurídics i litigis en què siga part la Generalitat Valenciana, així com sentències i actuacions que se'n deriven .
  
b. Persones o col·lectius sobre els quals es pretenga obtenir dades de caràcter personal o que estiguen obligats a subministrar-les
  
Persones o col·lectius que puguen esdevenir demandants o demandats en els dits litigis o puguen ser anomenats en els informes.
  
c. Procediment de recollida de dades
  
A través dels documents que s'envien o es reben dels òrgans administratius i dels jutjats i tribunals.
  
d. Estructura bàsica del fitxer i descripció dels tipus de dades incloses en aquest:
  
1. Dades generals de l'expedient
  
- Número, any i data de la resolució
  
- Tipus de resolució
  
- Òrgan autor de la resolució
  
- Matèria
  
- Nom i cognoms del lletrat
  
- Nom i cognoms del demandat o demandant.
  
- Objecte
  
- Observacions
  
- Quantia
  
2. Procediments judicials
  
- Òrgan judicial
  
- Tipus
  
- Número i any
  
- Tipus d'acabament
  
- Número i any de la sentència
  
- Data de la sentència
  
- Resultat de la sentència
  
- Data de les costes processals
  
- Quantia de les costes processals
  
3. Actuacions
  
- Tipus
  
- Data
  
- Termini
  
- Data de venciment o judici
  
4. Demandants
  
- Nom i cognoms del demandant
  
- Relació jurídica amb la Generalitat Valenciana (només els pertanyents a la Conselleria de Sanitat)
  
- Centre (només els pertanyents a Conselleria de Sanitat)
  
5. Informes
  
- Òrgans sol·licitants (conselleries).
  
e. Cessions de dades de caràcter personal i, si és procedent, les transferències de dades que es prevegen a altres països
  
- No
  
f. Òrgan de l'administració responsable del fitxer
  
- Gabinet Jurídic de la Generalitat Valenciana.
  
g. Serveis o unitats davant dels quals pogueren exercir-se els drets d'accés, rectificació, cancel·lació i oposició.
  
- Gabinet Jurídic de la Generalitat Valenciana.
  
h. Mesures de seguretat


Còpia Permalink ELI